ระเบียบการประปานครหลวงระเบียบการประปานครหลวงฉบับที่ ๕๘ว่าด้วยการดำเนินการต่อผู้กระทำผิดเกี่ยวกับทรัพย์สินผลประโยชน์ของการประปานครหลวง(พ.ศ. ๒๕๔๔)[๑] โดยที่เป็นการสมควรกำหนดหลักเกณฑ์การดำเนินการต่อผู้กระทำผิดเกี่ยวกับทรัพย์สินและผลประโยชน์ของการประปานครหลวงให้เหมาะสมยิ่งขึ้นเพื่อประโยชน์ในการป้องกันและปราบปรามผู้กระทำผิดอย่างมีประสิทธิภาพอันจะส่งผลดีต่อกิจการของการประปานครหลวง อาศัยอำนาจตามความในมาตรา ๓๓ (๒)แห่งพระราชบัญญัติการประปานครหลวง พ.ศ. ๒๕๑๐ จึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบการประปานครหลวง ฉบับที่ ๕๘ว่าด้วยการดำเนินการต่อผู้กระทำผิดเกี่ยวกับทรัพย์สินและผลประโยชน์ของการประปานครหลวง(พ.ศ.๒๕๔๔)ข้อ ๒ระเบียบนี้ให้ใช้บังคับตั้งแต่วันที่ ๑ ตุลาคม พ.ศ. ๒๕๔๔ เป็นต้นไปข้อ ๓ให้รองผู้ว่าการ (บริการ) เป็นผู้รักษาการตามระเบียบนี้ และให้มีอำนาจกำหนดหลักเกณฑ์และวิธีปฏิบัติเพื่อดำเนินการตามระเบียบนี้หมวด ๑บททั่วไป ข้อ ๔ในระเบียบนี้ผู้แจ้ง หมายความว่าผู้บอกกล่าวหรือผู้แจ้งให้การประปานครหลวงทราบว่ามีการกระทำผิดเกี่ยวกับทรัพย์สินและผลประโยชน์ของการประปานครหลวงตามหมวด ๒ และหมวด ๓ ของระเบียบนี้ผู้ชี้นำ หรือ ผู้ชี้ช่อง หมายความว่า ผู้ชี้นำ หรือ ชี้ช่องให้พนักงานเจ้าหน้าที่สามารถจับกุมตัวผู้กระทำผิดได้ผู้กระทำผิด หมายความว่า ผู้กระทำการใด ๆเพื่อแสวงหาผลประโยชน์ที่มิควรได้โดยชอบด้วยกฎหมายสำหรับตนเองหรือผู้อื่นตามความผิดที่ระบุไว้ในหมวดต่าง ๆ ของระเบียบนี้ก่อให้เกิดความเสียหายแก่ทรัพย์สินและผลประโยชน์ของการประปานครหลวงผู้ลักใช้น้ำ หมายความว่า ผู้กระทำผิดด้วยการลักใช้น้ำของการประปานครหลวงหรือกระทำโดยวิธีอื่นใดเพื่อใช้น้ำโดยไม่เสียค่าน้ำหรือเสียค่าน้ำน้อยกว่าที่ใช้จริงเงินรางวัล หมายความว่าเงินที่การประปานครหลวงกำหนดขึ้นเพื่อจ่ายให้แก่ผู้ชี้นำหรือชี้ช่องตามประกาศให้เงินรางวัลหรือจ่ายให้แก่ผู้แจ้งหรือผู้ปฏิบัติงานตามระเบียบนี้เงินค่าปรับ หมายความว่าเงินที่การประปานครหลวงกำหนดขึ้นเพื่อให้ผู้กระทำผิดตามระเบียบนี้ชำระให้แก่การประปานครหลวงในการกระทำความผิดแต่ละครั้งเงินค่าทดแทน หมายความว่า เงินชดเชยน้ำประปาที่สูญเสีย และเงินค่าเสียหายอื่น ๆที่เกิดขึ้นเนื่องจากการกระทำผิดนั้น ๆคณะกรรมการ หมายความว่าคณะกรรมการพิจารณาดำเนินการต่อผู้กระทำผิดเกี่ยวกับทรัพย์สินและผลประโยชน์ของการประปานครหลวงข้อ ๕ให้ผู้ว่าการแต่งตั้งคณะกรรมการคณะหนึ่งมีหน้าที่พิจารณาดำเนินการต่อผู้กระทำผิดเกี่ยวกับทรัพย์สินและผลประโยชน์ของการประปานครหลวงตามระเบียบนี้และนำเรื่องเสนอผู้ว่าการอนุมัติจ่ายเงินรางวัลคำวินิจฉัยชี้ขาดของคณะกรรมการให้ถือเป็นที่สุดการประปานครหลวงสงวนสิทธิ์ในการที่จะพิจารณาจ่ายหรือไม่จ่ายเงินรางวัลแก่ผู้แจ้ง หรือผู้ปฏิบัติงาน หรือผู้ชี้นำ หรือผู้ชี้ช่องตามแต่จะได้พิจารณาเห็นสมควรข้อ ๖ผู้ใดกระทำผิดตามหมวด ๒ และหมวด ๓ เมื่อได้ชำระเงินค่าปรับ เงินทดแทนและเงินค่าเสียหายอื่นใดครบถ้วนแล้ว ให้ยุติเรื่องหมวด ๒การลักใช้น้ำ ข้อ ๗การแจ้งการกระทำผิดด้วยการลักใช้น้ำให้แจ้งต่อผู้ว่าการหรือผู้ที่ผู้ว่าการมอบหมายโดยต้องระบุรายละเอียด ข้อเท็จจริง อาทิ เช่นมีการลักใช้น้ำ ณ สถานที่ใด เมื่อใด และกระทำอย่างใด ใครเป็นผู้กระทำหรือสงสัยว่าเป็นผู้กระทำเพื่อการประปานครหลวงสามารถดำเนินการกับผู้กระทำผิดได้การแจ้งอาจทำด้วยวาจา หรือเป็นหนังสือก็ได้หากผู้แจ้งประสงค์ที่จะรับเงินรางวัลตามระเบียบผู้แจ้งจะต้องแสดงความจำนงให้ชัดแจ้งตามวิธีที่การประปานครหลวงกำหนดด้วยข้อ ๘เมื่อมีผู้กระทำผิด เช่น การต่อท่อนำน้ำไปใช้โดยไม่ผ่านมาตรวัดน้ำการถอดมาตรวัดน้ำแล้วใส่กลับศรไว้ หรือการกระทำให้มาตรวัดน้ำเดินช้าลง เป็นต้นให้การประปานครหลวงพิจารณาดำเนินคดีกับผู้กระทำผิดตามกฎหมายและให้เรียกเงินค่าปรับ เงินค่าทดแทนรวมทั้งเงินค่าเสียหายอื่น ๆ จากผู้กระทำผิดด้วยข้อ ๙ให้เรียกเก็บเงินค่าปรับจากผู้กระทำผิดในอัตรา ดังต่อไปนี้๙.๑ ขนาดท่อ ๑/๒ นิ้ว ให้เรียกเก็บเป็นเงิน ๕,๐๐๐ บาท๙.๒ ขนาดท่อ ๓/๔ นิ้ว ให้เรียกเก็บเป็นเงิน ๑๐,๐๐๐ บาท๙.๓ ขนาดท่อ ๑ นิ้ว ให้เรียกเก็บเป็นเงิน ๒๐,๐๐๐ บาท๙.๔ ขนาดท่อ ๑ ๑/๒ นิ้ว ให้เรียกเก็บเป็นเงิน ๔๕,๐๐๐ บาท๙.๕ ขนาดท่อ ๒ นิ้ว ให้เรียกเก็บเป็นเงิน ๖๕,๐๐๐ บาท๙.๖ ขนาดท่อ ๒ ๑/๒ นิ้ว ให้เรียกเก็บเป็นเงิน ๘๕,๐๐๐ บาท๙.๗ ขนาดท่อ ๓ นิ้ว ให้เรียกเก็บเป็นเงิน ๑๒๐,๐๐๐บาท๙.๘ ขนาดท่อ ๔ นิ้ว ให้เรียกเก็บเป็นเงิน ๑๔๐,๐๐๐ บาท๙.๙ ขนาดท่อ ๖ นิ้ว ให้เรียกเก็บเป็นเงิน ๑๖๐,๐๐๐ บาท๙.๑๐ ขนาดท่อ ๑๐ นิ้ว ให้เรียกเก็บเป็นเงิน ๑๘๐,๐๐๐ บาทข้อ ๑๐ การคิดเงินค่าทดแทนน้ำสูญเสียจากการลักใช้น้ำให้คิดจากปริมาณน้ำใช้ที่ประเมินได้ จากตลอดระยะเวลาที่มีการลักใช้น้ำ ในอัตราลูกบาศก์เมตรละ๒๐ บาทหมวด ๓การทำให้เสียทรัพย์ ข้อ ๑๑การแจ้งการกระทำผิดโดยการทำให้เสียทรัพย์ ให้ถือปฏิบัติตามความในหมวด ๒ ข้อ๗ ของระเบียบนี้โดยอนุโลมข้อ ๑๒เมื่อมีผู้กระทำผิดจนเป็นเหตุให้การประปานครหลวงได้รับความเสียหาย เช่นการทำลายท่อ อุปกรณ์ หรือหัวดับเพลิง เป็นต้นให้กระประปานครหลวงพิจารณาดำเนินคดีกับผู้กระทำผิดตามกฎหมายและให้เรียกเก็บเงินค่าปรับเงินค่าทดแทน และเงินค่าเสียหายอื่น ๆ จากผู้กระทำผิดด้วยข้อ ๑๓ผู้กระทำผิดให้ทรัพย์สินของการประปานครหลวงเสียหายให้เรียกเก็บเงินค่าปรับเป็นเงิน ๓,๐๐๐ บาทหมวด ๔ประกาศให้เงินรางวัล ข้อ ๑๔ในกรณีที่มีผู้กระทำผิดตามระเบียบนี้หรือมีการกระทำความเสียหายต่อการประปานครหลวงไม่ว่ากรณีใด ๆและการประปานครหลวงได้แจ้งความร้องทุกข์ไว้ตามกฎหมายแล้วถ้าการประปานครหลวงพิจารณาเห็นว่า มีเหตุอันสมควรและจำเป็นที่จะออกประกาศให้เงินรางวัลแก่ผู้ชี้นำหรือผู้ชี้ช่องตามหมายจับผู้กระทำผิดหรือผู้มีส่วนร่วมในการกระทำผิดมาดำเนินการตามกฎหมายให้ผู้ว่าการมีอำนาจออกประกาศดังกล่าวข้อ ๑๕ประกาศให้เงินรางวัลต้องระบุ ชื่อ ที่อยู่ และภูมิลำเนา (ถ้ามี)ของผู้ที่กระทำผิด ลักษณะการกระทำผิด หรือการกระทำที่ก่อให้เกิดความเสียหายพฤติการณ์แห่งการกระทำ สถานที่ที่เกิดเหตุเงื่อนไขและเงื่อนเวลาในการจ่ายเงินรางวัลตลอดจนกำหนดจำนวนเงินรางวัลที่แน่นอนด้วยทุกครั้งการพิจารณากำหนดเงินรางวัลให้ผู้ว่าการเป็นผู้พิจารณากำหนดตามความเหมาะสมแก่พฤติการณ์และความเสียหายที่ปรากฏเป็นรายๆ ไปให้ติดประกาศให้เงินรางวัลไว้ ณที่ทำการของการประปานครหลวงทุกแห่งและอาจลงโฆษณาในหนังสือพิมพ์รายวันได้ตามที่เห็นสมควรข้อ ๑๖การจ่ายเงินรางวัลจะกระทำได้ต่อเมื่อการประปานครหลวงสามารถจับตัวผู้กระทำผิด ตามประกาศให้เงินรางวัลได้แล้วโดยผู้ชี้นำ หรือผู้ชี้ช่องได้ปฏิบัติตามเงื่อนไขและระยะเวลาที่กำหนดไว้ในประกาศให้เงินรางวัลครบถ้วนถูกต้องกรณีที่มีผู้ชี้นำหรือผู้ชี้ช่องจับหลายรายผู้ที่สามารถชี้นำหรือชี้ช่องให้จับตัวผู้กระทำผิดได้ก่อนเท่านั้นที่มีสิทธิได้รับเงินรางวัลการรับรองการเป็นผู้ชี้นำหรือชี้ช่องเพื่อรับรางวัลผู้ชี้นำหรือผู้ชี้ช่องอาจให้เจ้าหน้าที่ตำรวจระดับสัญญาบัตรแห่งท้องที่ที่มีการจับกุมตัวผู้กระทำผิดหรือพนักงานการประปานครหลวงระดับผู้อำนวยการกองหรือเทียบเท่าขึ้นไปเป็นผู้รับรองก็ได้ข้อ ๑๗การยกเลิกประกาศให้เงินรางวัลให้ทำโดยการเผยแพร่ให้ทราบเช่นเดียวกับการประกาศให้รางวัลหมวด ๕เงินรางวัล ข้อ ๑๘การจ่ายเงินรางวัลแก่ผู้แจ้งและผู้ปฏิบัติงานเพื่อให้ได้มาซึ่งเงินค่าปรับตามหมวด๒ และหมวด ๓ ของระเบียบนี้ ให้จ่ายตามหลักเกณฑ์ ดังต่อไปนี้๑๘.๑ จ่ายให้ผู้แจ้ง ร้อยละ ๓๐ ของเงินค่าปรับ๑๘.๒ จ่ายให้ผู้ปฏิบัติงาน ร้อยละ ๒๐ ของเงินค่าปรับกรณีที่ผู้กระทำผิดได้รับการผ่อนผันให้ชำระเงินค่าปรับเป็นงวดๆ ก็ให้จ่ายตามเกณฑ์ของเงินแต่ละงวดที่ได้รับข้อ ๑๙หลักเกณฑ์ในการจ่ายเงินรางวัลให้แก่ผู้ปฏิบัติงานในข้อ ๑๘ ให้คณะกรรมการเป็นผู้กำหนดสัดส่วนจำนวนเงินของผู้มีสิทธิแต่ละคนข้อ ๒๐ผู้แจ้ง และผู้ชี้นำหรือชี้ช่อง อาจเป็นบุคคลรายเดียวกันก็ได้ในกรณีที่มีผู้แจ้งหลายรายให้รายที่เป็นผู้แจ้งก่อนเท่านั้นมีสิทธิได้รับเงินรางวัลข้อ ๒๑ ผู้ปฏิบัติงานมีสิทธิที่จะแจ้งการกระทำผิดเพื่อขอรับเงินรางวัลตามระเบียบนี้ได้โดยต้องปฏิบัติตามข้อ๗ และข้อ ๑๑ ของระเบียบนี้โดยเคร่งครัดการจ่ายเงินรางวัลแก่ผู้ปฏิบัติงานซึ่งเป็นผู้แจ้งการลักใช้น้ำจะกระทำได้ต่อเมื่อมีการตรวจพบการลักใช้น้ำตามที่ผู้ปฏิบัติงานนั้นได้แจ้งล่วงหน้าไว้เท่านั้นการตรวจสอบหรือปฏิบัติงานตามหน้าที่จนพบการลักใช้น้ำแล้วจึงมาแจ้งขอรับเงินรางวัลภายหลังไม่มีสิทธิได้รับเงินรางวัลและอาจถูกลงโทษทางวินัยอีกด้วยประกาศ ณ วันที่ ๒๔ กันยายน พ.ศ. ๒๕๔๔ชวนพิศ ธรรมศิริผู้ว่าการการประปานครหลวงพรพิมล/พิมพ์/แก้ไข๑๓ มิถุนายน ๒๕๔๕สุเมธ/ปรับปรุง๒๐ กรกฎาคม ๒๕๕๘[๑] ราชกิจจานุเบกษาเล่ม ๑๑๘/ตอนพิเศษ ๑๓๑ ง/หน้า ๕๘/๒๘ ธันวาคม ๒๕๔๔